**GDJE ŽIVI JURE**

Jure **opisuje** svoj zavičaj:

Moj **grad** zove se **Omiš**. Okružen je s jedne strane **planinom Dinarom**, a s druge strane **Jadranskim morem**. Kroz grad teče **rijeka Cetina**. Ona se **ulijeva** u **more**. **Dva dijela grada** na obalama rijeke spaja most. **Glavna ulica** u gradu zove se **Fošal**. U gradu su dvije škole. Dobile su imena po poznatim književnicima. Oni su **Josip Pupačić i Jure Kaštelan**. Omiš ima i tvornicu rublja Galeb. Iz mojega grada vide se otoci Brač i Šolta.

**1. DOPUNI REČENICE.**

• Svoj zavičaj **opisuje** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

• Njegov se **grad** zove \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2. ZAOKRUŽI TOČAN ODGOVOR.**

**• Planina**  blizu grada zove se:

1. Omiš
2. Dinara
3. Jadransko more.

**• More** koje okružuje Omiš je:

1. Omiš
2. Dinara
3. Jadransko more.

**3. ODGOVORI KRATKO.**

• Koja **rijeka** teče kroz Omiš?\_\_\_\_\_\_\_\_\_\_\_\_\_\_\_\_\_\_\_\_\_\_

• Kamo se rijeka **ulijeva**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOMAĆA ZADAĆA

1. UVJEŽBAJ ČITANJE TEKSTA ***GDJE ŽIVI JURE*.**

2. NAPIŠI U BILJEŽNICU ODGOVORE POTPUNOM REČENICOM:

**• Koliko dijelova** ima Jurin grad?

**• Kako** se zove glavna ulica u Jurinom gradu?

**• Koji se** književnici spominju u tekstu?