**KRATKOVIDNA ŽIRAFA**

**Žirafa** nije dobro vidjela. Stala je na **zmiju** i zapetljala se.

* **Trebaš** naočale! – rekle su joj druge životinje. I napravile su joj naočale.
* Ja ih neću nositi. – rekla je žirafa. – Žirafa **s naočalama** izgleda **smiješno**.

Udarila je **glavom** o **granu**, ali i dalje nije htjela nositi naočale.

* Nosit ću kacigu. – rekla je žirafa. Zatim se, buuuuum, zabila u nosoroga.
* Nosit ću zvonce. – rekla je žirafa. – Svi će čuti kad dolazim.

Lav je mislio de je žirafa šašava. Onda je ozlijedila stopalo na kamen.

* Nosit ću čizme. – rekla je žirafa.
* S njom je sve gore. – mislio je slon. Žirafa je sjela na grm pun trnja.
* Nosit ću **jastuk** na **stražnjici**. – rekla je žirafa. Zatim je pala u rijeku.
* Nosit ću kolut na napuhavanje. – rekla je žirafa.
* Ona je luda! – **smijao** se **nilski konj**. Žirafa je upala u rupu.
* Nosit ću ljestve. – rekla je žirafa. – Tako ću se izvući ako upadnem u rupu.

Otada je žirafa nosila zaštitnu **kacigu na glavi**, **zvonce na repu**, **čizme na nogama**, **jastuk na stražnjici**, kolut na napuhavanje i **ljestve na leđima**.

Životinje su mislile da je to neobično. Bilo im je žao žirafe. **Leopard** se prišuljao žirafi noću dok je spavala i **stavio** joj naočale. Ujutro je žirafa ugledala svoj **odraz u jezeru**.

* Jesam li to ja? Izgledam šašavo. – rekla je žirafa i skinula kacigu, zvonce, čizme, jastuk, kolut i ljestve. Tada je primijetila naočale.
* Mmmmm! – zadovoljno se nasmiješila. – **Izgledam** jako **pametno**!

Ostale životinje su joj to potvrdile. Otada je žirafa nosila naočale.

(prema tekstu A. H. Benjamina)

**1. DOPUNI REČENICE.**

• \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nije dobro vidjela.

• **Stala** je na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

• **Životinje** su joj rekle da **treba \_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_.

**2. ZAOKRUŽI TOČNO ILI NETOČNO.**

• Žirafa je mislila da bi s naočalama **izgledala smiješno.**

TOČNO NETOČNO

• Udarila je **glavom** o **nosoroga**. TOČNO NETOČNO

• Slon se **smijao** žirafi. TOČNO NETOČNO

**3. SPOJI CRTOM.**

• Žirafa **je imala:**

|  |  |  |
| --- | --- | --- |
| kacigu |  | na nogama |
|  |  |  |
| zvonce |  | na stražnjici |
|  |  |  |
| čizme |  | na glavi |
|  |  |  |
| jastuk |  | na repu |
|  |  |  |
| ljestve |  | na leđima |

**• Nosila je:**

|  |  |  |
| --- | --- | --- |
| kacigu |  | da ne ozlijedi stražnjicu |
|  |  |  |
| zvonce |  | da se ne utopi |
|  |  |  |
| čizme |  | da svi čuju kad dolazi |
|  |  |  |
| jastuk |  | da bi mogla izaći iz rupe |
|  |  |  |
| kolut na napuhavanje |  | radi zaštite glave |
|  |  |  |
| ljestve |  | da ne ozlijedi noge |

**4. ODGOVORI KRATKO:**

• Tko je žirafi **stavio** naočale?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Gdje je žirafa ugledala svoj **odraz**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Kako je žirafa **izgledala** s naočalama?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOMAĆA ZADAĆA

Nauči **čitati** priču *Kratkovidna žirafa*.