**ŠKOLA SMIJANJA**

Otvorila se nova škola! **Škola smijanja**!

U njoj se možeš naučiti **još bolje, još vedrije**, **još smješnije smijati**.

Tamo, ako si **ozbiljan** pod satom, dobiješ **jedinicu**. Ili te pošalju u smiješne učionice. Učiš o tome kako je smijeh najbolji lijek, povijest smijanja i načine smijanja.

Najbolje je smijanje **kad umireš od smijeha**. Tada se smiju oči, obrve, trepavice, kosa, pluća, trbušni mišići i svi ostali dijelovi tijela. Ponekad i oči počnu suziti pa se i suze smiju. Za takav smijeh dobiva se **petica**.

Nakon **završetka** nastave iz Škole smijanja svi izlaze dobre volje i pjevušeći, **s osmijehom** na licu.

**Znanstvenici** su otkrili da nasmiješeni ljudi **žive duže**, češće dobivaju na lutriji i rijetko kad su bolesni. **Ozbiljni** ljudi nikada ne dobivaju u igrama na sreću i često umiru od tajanstvenih bolesti ili od dosade. Zanima ih samo **situacija u svijetu**.

Ta škola je i otvorena za njih, ali zasad se upisuju samo oni koji poznaju radost smijeha i žele se usavršiti u smijanju.

**I ja sam se upisala** u Školu smijanja. Smijeh mi je najdraži predmet. Pozivam sve da se pridruže. Škola smijanja je u **Nikada ozbiljnoj ulici broj 7**.

Jedva čekam vidjeti što više nasmiješenih lica.

(prema tekstu Sanje Pilić)

1. **PODCRTAJ** U TEKSTU REČENICU KOJA JE ODGOVOR NA PITANJE.

**• Kakva** škola se otvorila?

**• Što** možeš u njoj naučiti?

**2. OBOJI** TOČAN ODGOVOR.

• Što dobiješ ako si **ozbiljan na satu**?

|  |  |  |  |  |
| --- | --- | --- | --- | --- |
| PETICU |  | SLADOLED |  | JEDINICU |

• Što dobiješ ako **umireš od smijeha**?

|  |  |  |  |  |
| --- | --- | --- | --- | --- |
| SLADOLED |  | JEDINICU |  | PETICU |

**3. ZAOKRUŽI** TOČAN ODGOVOR:

• Kakvi učenici izlaze iz Škole smijanja nakon **završetka** nastave?

S OSMIJEHOM UPLAKANI OZBILJNI

• Što su otkrili **znanstvenici**?

NASMIJEŠENI LJUDI ŽIVE KRAĆE.

NASMIJEŠENI LJUDI ŽIVE DUŽE.

**4. ODGOVORI KRATKO.**

• Što zanima **ozbiljne** ljude?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**• Za koga** je otvorena Škola smijanja?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**• Ide li** i spisateljica u Školu smijanja?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Napiši **adresu** Škole smijanja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domaća zadaća

Nauči **čitati** tekst na listiću.