**Hvalisava trešnja**

Oko **bakine kuće** bio je **velik vrt** s puno voćaka. **Najviša** je bila jedna **mlada** **trešnja**. Prije **dvije godine** počela je obilno davati **plodove**. Svi su joj predviđali **bogatu** **budućnost**. **Trešnja** je bila ponosna.

Nakon **kratke zime**, s **malo snijega**, sunce je počelo zagrijavati zemlju. **Ostale** **voćke** su još **sanjale** zimski san. Trešnja je odlučila: sad ili nikad! Moram im pokazati da sam u svemu **prva**. **Trešnja** počne upijati hranjive sokove iz zemlje. Njezine su se grane **osipale cvjetovima**. Trešnja je bila lijepa i s visoka je pogledavala ostale voćke koje su još bile pospane. **Zavidjele** su joj na **hrabrosti**. Stara trešnja je mislila da to ne sluti na dobro.

Tako je i bilo. Jedne noći jak **vjetar sa sjevera** doveo je **guste** **oblake** koji su zemlju zasipali **snijegom**. I potok se zaledio. Ujutro je bakin vrt izgledao **žalosno**. **Vjetar** je voćkama **slomio grane**. Najgore je prošla mlada trešnja. Pod njom je snijeg bio pun smrznutih cvjetića. Trešnja je plakala, a suze su joj se smrzavale na granama.

*(prema tekstu Ivana Goleša)*

**1. DOPUNI REČENICE.**

• Oko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **kuće** bio je

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vrt.

**• Najviša** je bila \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**• Plodove** je počela davati prije \_\_\_\_\_\_\_\_\_\_\_\_\_\_\_\_\_\_\_\_ **godine.**

•Svi su joj predviđali **bogatu** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2. ZAOKRUŽI TOČNO ILI NETOČNO.**

• Trešnja je bila **zamišljena**. TOČNO NETOČNO

**• Zima** je trajala **kratko**. TOČNO NETOČNO

• Bilo je **malo snijega** tijekom zime. TOČNO NETOČNO

**3. ODGOVORI KRATKO.**

• Koja je voćka **prva** procvjetala? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Što su za to vrijeme radile **ostale voćke**? \_\_\_\_\_\_\_\_\_\_\_\_\_\_\_\_\_\_\_\_

• Na čemu su ostale voćke **zavidjele** trešnji?\_\_\_\_\_\_\_\_\_\_\_\_\_\_\_\_\_\_\_

**• Koji vjetar** je doveo guste oblake? \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Koja je **padalina** pala iz gustih oblaka? \_\_\_\_\_\_\_\_\_\_\_\_\_\_\_\_\_\_\_\_

• Kako **je izgledao** bakin vrt? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Kako je **vjetar naštetio** voćkama? \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Što se dogodilo s **trešnjinim cvjetićima**? \_\_\_\_\_\_\_\_\_\_\_\_\_\_\_\_\_\_\_

• Što **misliš**, je li trešnja imala plodova toga ljeta?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DOMAĆA ZADAĆA**

**Riješi 7. i 8. zadatak u udžbeniku na 50. stranici.**