**Pisanice**

Klinci, jutros sam sva jaja **obojila**. **Sada** su to pisanice. Imam i **plišanog zeca**. Jako **volim** Uskrs. Jučer sam čula kako jaja razgovaraju.

* Napokon ćemo i mi biti važni. **Rugaju** nam **se** šampanjac i kavijar da smo dosadni i obični, da nas ima previše. Od nas razvlače tijesta, **prže** nas u tavama na oko i bez oka. **Trpaju** nas u torte i u kolače. Stavljaju nas na sendviče. Optužuju nas da smo slični kao jaje jajetu. Ali, nalazimo se na svim jelovnicima, u svim zemljama. **Jedu nas** i stari i mladi, i bogati i siromašni.

Ja sam sve to slušala. A onda sam izvadila sva jaja iz hladnjaka i obojila ih. Neka sam već i podijelila. Za Uskrs se jaja **poklanjaju** onima koje volimo. To je stari običaj. Jaja su simbol stvaranja života. Zato ih i ima toliko mnogo. I u juhama, i u kolačima, i u salatama. Kao da je čitav svijet jedno veliko jaje. Iako, i **zemaljska** **kugla** ima oblik kao malo okruglije jaje. Onda su mora, kontinenti i ljudi uskršnji ukras. I Uskrs je divan. Svake godine nas **podsjeća** da su ljubav i dobrota neuništive.

Ljubav **uskrsne** kad mislimo da je nema. **Dobrota** se pokaže kad mislimo da se izgubila. Zato i slavimo Uskrs. *(prema priči Sanje Pilić)*

**1. DOPUNI REČENICE.**

• Spisateljica je sva jaja **obojila** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**• Sada** su **jaja** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**2. ZAOKRUŽI TOČNO ILI NETOČNO.**

Spisateljica ima **plišanog zeca**. TOČNO NETOČNO

Spisateljica **ne voli** Uskrs. TOČNO NETOČNO

U priči su jaja **razgovarala.**  TOČNO NETOČNO

**3. PODCRTAJ U PRIČI PLAVOM BOJOM** REČENICE KOJE SU ODGOVOR NA PITANJA.

• Tko **se** **rugao** jajima?

• Kako se jaja **prže** u tavi?

**4. ODGOVORI KRATKO.**

• Kamo se **trpaju** jaja?

\_\_\_\_\_\_\_\_\_\_\_\_\_\_\_\_\_\_\_\_\_\_\_ i u \_\_\_\_\_\_\_\_\_\_\_\_\_\_\_\_\_\_\_\_.

• Tko sve **jede** jaja? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. ZAOKRUŽI U PRIČI** REČENICE KOJE SU ODGOVOR NA PITANJA.

• Komu **poklanjamo** jaja za Uskrs**?**

• Kako izgleda **zemaljska kugla?**

• Na što nas **podsjeća** Uskrs?

**6. PREPIŠI IZ PRIČE.**

**•** Kad **uskrsne** ljubav? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Kad se pokaže **dobrota**? ­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DOMAĆA ZADAĆA**

**Riješi zadatak u okviriću u udžbeniku na 91. stranici.**