**Ledeno jutro**

Bilo je hladno zimsko **jutro**. Viki nije željela **ustati** iz toplog kreveta. Mama ju je pozvala: „Idemo u **šetnju**.“ „**Ne sviđaju** mi se šetnje zimi.“ rekla je Viki. Mama ju je nagovarala: „Vidjet ćeš puno **zanimljivih** stvari.“

Viki se **obukla** toplo. Izašla je van. Bilo je hladno. **Ispod prozora** su visjele ledene sige. Viki je jednu **bacila**. Razbila se kao staklo. Na **grmu** ruže bila je ledena paučina i zaleđene **kapi kiše**. Sjale su kao dijamanti. „Zima je baš lijepa“, čudila se Viki. „**Trava** je tvrda. Pucketa pod mojim čizmicama.“ „To je **mraz**“, objasnila joj je mama. I **ribnjak** je bio zamrznut. Viki je na led bacila mali kamenčić. On se odbio. Veći kamen je **razbio** ledenu površinu. Mama je pozvala Viki: „Hladno je. Vratimo se kući.“ Ali Viki je molila: „Prošetajmo još malo. Sve je neobično.“ Mama je rekla: „Mislila sam da ti se ne sviđaju šetnje zimi.“ „Obožavam ih!“ smijala se Viki.

*(prema priči Xanne Chown)*

**1. DOPUNI REČENICE.**

• Bilo je \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ **jutro**.

• Viki nije željela **ustati** iz \_\_\_\_\_\_\_\_\_\_\_\_\_\_\_\_\_\_\_\_\_\_\_ kreveta.

**2. ZAOKRUŽI TOČNO ILI NETOČNO.**

• Tata je Viki zvao u **šetnju**. TOČNO NETOČNO

• Viki se **nisu sviđale** šetnje zimi.  TOČNO NETOČNO

• Zimi ima puno **zanimljivih** stvari. TOČNO NETOČNO

**3. PODCRTAJ U PRIČI.**

• Kako se **obukla** Viki?

• Što je vidjela **ispod prozora?**

**4. ODGOVORI KRATKO.**

• Što se dogodilo kad je Viki **bacila** sigu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Što je Viki vidjela na  **grmu** ruže? \_\_\_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. ZAOKRUŽI TOČAN ODGOVOR.**

**•** Zaleđene **kapi kiše** su izgledale kao:

a) voda b) dijamanti c) staklo.

• Na **travi** je bio:

a) led b) sladoled c) mraz.

**6. ODGOVORI POTPUNOM REČENICOM.**

**•** Kakav je bio **ribnjak**? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Kakav je kamen **razbio** led? ­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZAPAMTI.

**U priči se koriste usporedbe. Ističe se sličnost među predmetima. U usporedbama se koriste riječi: kao, nalik i poput.**

Siga se razbila kao staklo.

Kapi kiše sjale su kao dijamanti.

**DOMAĆA ZADAĆA:**

**1. Nauči čitati tekst na listiću.**

**2. Riješi 2. zadatak u udžbeniku na 105. stranici.**