**Ponavljamo – zato znamo**

**Božja stvorenja**

Bila jedna bubica. **Živjela** je na listu. Mislila je da ništa drugo ne postoji. **Zapuhao** je vjetar. List se zaljuljao i bubica je pala. Vidjela je travu i poljsko cvijeće. Povikala je:

* Kakvo lijepo **lišće**!

Cvijeće se smijalo:

* Ha, ha! Gle lude bubice! Mi nismo lišće. Mi smo cvijeće.

Bubica je zaplakala. Krenula je dalje. Ugledala je krasnog leptira i rekla:

* Kako krasan **list**!

Leptir je oholo rekao:

* Glupa bubice! Ja nisam list. Ja sam leptir. Bježi, mala glupa bubice!

Bubica se rastužila i krenula dalje. Naišla je na suncokret. Uzdahnula je:

* Kako krasan i velik **list**!

Suncokret je sagnuo svoju lijepu žutu glavu i rekao bubici:

* Ja nisam list, mala bubice! Ja imam lišće, ali i stabljiku i cvijet. Ja sam suncokret. Okrećem se prema Suncu.

Bubica se čudila:

* Ti si najveći i najljepši od svega što sam vidjela. I **ljubazan** si prema meni.

Žuti cvijet je odgovorio:

* To je zato jer svaki dan **razgovaram** sa Suncem. Sunce me **naučilo** da smo svi Božja stvorenja, a prema svakome **Božjem stvoru** moramo biti ljubazni. **Osobito** prema onima manjima od sebe. Mi, visoki i jaki stvorovi moramo biti posebno pažljivi prema svima manjima, slabima i manje sretnima.

Bubici je od tih riječi bilo toplo oko srca. **Osjetila** se velikom i jakom. Krenula je dalje i svuda je prenosila suncokretove riječi. Od tih riječi **zasramilo** se i poljsko cvijeće i leptir.

I svijet je postao bolje i ljepše mjesto.

*(prema tekstu Sanje Kobasić-Bužmikić)*

**1. DOPUNI REČENICE.**

• Bubicaje **živjela** na\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

• Pala je s lista kad je **zapuhao**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2. ZAOKRUŽI TOČNO ILI NETOČNO.**

• Mislila je da je poljsko cvijeće **lišće**. TOČNO NETOČNO

• Mislila je da je leptir **list.**  TOČNO NETOČNO

• Mislila je da je suncokret **list**. TOČNO NETOČNO

**3. PODCRTAJ U PRIČI ZELENOM BOJOM.**

**•** Tko se rugao bubici i rastužio ju?

**4. ODGOVORI KRATKO.**

**•** Tko je bio **ljubazan** prema bubici? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. ZAOKRUŽI U PRIČI.**

• S kimsvaki dan **razgovara** suncokret?

• Što je Sunce **naučilo** suncokreta**?**

• Kako se moramo ponašati prema svim **Božjim stvorenjima**?

**6. ODGOVORI POTPUNOM REČENICOM.**

Prema komu **osobito** trebamo biti ljubazni? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Kako se bubica **osjećala** nakon razgovora sa suncokretom? ­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Tko se **zasramio** od tih riječi? ­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DOMAĆA ZADAĆA: 5. zadatak u udžbeniku na 107. stranici (odgovore traži na listiću sa sažetim tekstom)**