**Aprilili**

**Prvi travnja** jedan je od najsmješnijih dana u godini. Tada možemo nekoga uvjeriti da je nešto istinito.

**Prvoaprilska priča**

Princ pozvoni Pepeljugi.

* Pazi, pravi princ! – pomisli Pepeljuga.

Princ pruži Pepeljugi **pozlaćene** papučice.

Princ povede Pepeljugu prema **Porscheu** (čitaj: poršeu). Porsche poleti. Pred **palačom** princ prikoči. Povede Pepeljugu preko praga. Počne ples.

Princ **pleše** **polku**. Pepeljuga poskakuje. Plešu podanici, pleše prinčevski par.

Princ pogleda prema prozoru.

* **Pim-pom, pim-pom, pim-pom, pim-pom, pim-pom, pim-pom!**
* Ppponoć! – promuca preneraženo princ.

**Plop**! Palača postane potleušica.

**Plop**! Princ postane **pastir**. **Plop, plop, plop**… pokrpana podsuknja, pohabani pojas, prastara prikolica…

Pastir pokislo promatra preobrazbu.

* Pa, Pepeljugo? – pita. – Praštaš **prijevaru**?
* Praštam, prinče! – potrči Pepeljuga prema pastiru. Posrne preko praga. Pastir pažljivo prihvati Pepeljugu.
* Poljubac, princezo?

**Pepeljuga** pocrveni poljubivši **pastira**.

*(prema priči Blanke Pašagić)*

**1. DOPUNI REČENICE.**

• Sve riječi u priči **započinju** slovom \_\_\_\_.

• Ova priča dogodila se \_\_\_\_\_\_\_\_\_\_\_\_\_\_\_\_\_ (napiši **datum**).

**2. ZAOKRUŽI TOČNO ILI NETOČNO.**

• Riječ ***Pepeljuga*** je **imenica**. TOČNO NETOČNO

**• *Pozlaćene*** znači da su papučice ukrašene zlatom.

TOČNO NETOČNO

**• Polka** je ples. TOČNO NETOČNO

**3. PODCRTAJ U PRIČI CRVENOM BOJOM** REČENICE KOJE SU ODGOVOR NA PITANJA.

**• Kamo** je princ poveo Pepeljugu?

• Što je **počelo** u palači?

**4. ODGOVORI KRATKO.**

**Koji** su **ples** plesali princ i Pepeljuga? \_\_\_\_\_\_\_\_\_\_\_\_\_\_\_\_\_\_\_\_\_\_

**5. ZAOKRUŽI U PRIČI.**

**• Zvukove** koji oponašaju **zvono sata.**

**• Zvuk** koji se čuo kad su se lijepe stvari pretvorile u ružne.

• U koga se pretvorio **princ**?

**6. ODGOVORI POTPUNOM REČENICOM.**

• Je li Pepeljuga pastiru oprostila **prijevaru**? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Što su na kraju priče napravili **pastir i Pepeljuga**? ­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DOMAĆA ZADAĆA**

**Riješi 5. zadatak u udžbeniku na 68. stranici.**